- 5.- DEKRETU-PROIEKTUAREN EDUKIAREN AZTERKETA

Arau-proiektua azalpen-zati batek, 10 artikuluk eta hura indarrean jartzeari buruzko azken xedapen bakarrak osatzen dute.

Azalpen-zatiak labur-labur biltzen ditu proposatutako arauaren xedea, aurrekariak eta lege-oinarriak, eta argi uzten du dekretu-proiektuaren asmoa dela Euskal Autonomia Erkidegoko Administrazioko kidego eta eskalei buruzko azaroaren 11ko 7/2021 Legean xedatutakoa garatzea eta osatzea.

Zehazki, azaroaren 11ko 7/2021 Legearen azken xedapenetako lehenengoak Eusko Jaurlaritzari erregelamendu bidezko garapena egiteko ematen dion gaikuntza baliatuta, haren xedapen-zatia osatzen duten hamar artikuluetako lehenengoarekin bat etorriz, erregelamendu-proiektu honek helburu du kidego berezien eskalen funtzio garrantzitsuenak deskribatzea, espezialitateak sortu eta lortzeko modua prestatzea eta Berdintasunaren espezialitatea sortzea.

Bigarren artikuluak Euskal Autonomia Erkidegoko Administrazioko funtzionarioei dagokienez finkatzen du aplikazio-eremua, azaroaren 11ko 1/1997 Legegintzako Dekretuaren (1/1997 Legegintzako Dekretua, azaroaren 11koa, Euskadiko Ogasun Nagusiaren Antolarauei buruzko Legearen testu bategina onartzen duena) 7.1 artikuluan xedatutakoaren arabera eta garatzen duen azaroaren 11ko 7/2021 Legearen aplikazio-eremuarekin bat etorriz.

Hirugarren, laugarren eta bosgarren artikuluek kidego berezien eskalen funtzio garrantzitsuenak deskribatzen dituzte.

Bestalde, seigarren eta zazpigarren artikuluek espezialitateak sortzeari, aldatzeari, bateratzeari edo kentzeari buruzko erregulazioa jorratzen dute, eta, azaroaren 11ko 7/2021 Legearen 5. artikuluan xedatutakoa zorrotz betez (ez du gai horiei buruzko erregelamendu bidezko garapeneko irizpiderik jasotzen), honako hau besterik ez du xedatzen: Eusko Jaurlaritzak izango duela espezialitateak sortzeko, aldatzeko eta abarretarako eskumena, eta dagokion dekretuak ezarri beharko dituela espezialitatearen izena, espezialitatea lortzeko prozedurak eta galtzeko arrazoiak, eta haien funtzioak. Horri dagokionez, zortzigarren, bederatzigarren eta hamargarren artikuluek Berdintasunaren espezialitatea sortzen eta arautzen dute.

Aurreko paragrafoan adierazi den bezala, esan daiteke espezialitateak eta, bereziki, dekretu-proiektu honen xede den Berdintasunaren espezialitatea sortzeari, eskuratzeari eta abarri buruzko erregulazioak zorrotz betetzen dituela azaroaren 11ko 7/2021 Legeak horri buruz jasotzen dituen eta garatzen dituzten aginduak. Hala ere, agerian geratzen da, baita ere, seigarren, zazpigarren, zortzigarren, bederatzigarren eta hamargarren artikuluetan jasotako xedapenak orokorrak direla, eta ez oso zehatzak; batez ere, espezialitateak lortzeko prozedurak zehazteari eta Berdintasunaren espezialitate berriaren berezko funtzioak finkatzeari dagokienez.

Zehazki, zazpigarren artikuluaren 1.c) apartatuak irekia uzten du espezialitate bat « Beste prozedura » baliatuta lortzeko aukera, prozedura bat objektibotzat hartzeko edo ez hartzeko objektibo batzuk parametroak aipatu gabe. Era berean, zortzigarren artikuluaren 2. apartatuak modu orokorrean zehazten ditu Berdintasunaren espezialitatearen funtzioak, eta zera xedatzen du Berdintasunaren espezialitatea lortzen duten pertsonei dagokienez: « berdintasunaren arloko programak bultzatu eta